
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 07 decembrie 2010               

PLx 728/2010                     


AVIZ
asupra proiectului de Lege pentru modificarea şi completarea Legii nr.295/2004 privind regimul armelor şi al muniţiilor
             În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu proiectul de Lege pentru modificarea şi completarea Legii nr.295/2004 privind regimul armelor şi al muniţiilor, trimis cu adresa nr. PL.x 728 din 24 noiembrie 2010 şi înregistrat cu nr. 31/1097 din 25 noiembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 07 decembrie 2010.
Proiectul de lege are ca obiect de reglementare modificarea şi completarea Legii nr.295/2004 privind regimul armelor şi al muniţiilor, în sensul alinierii legislaţiei naţionale în domeniu la normele europene încorporate Directivei nr. 2008/51/CE, prin preluarea integrală a acestora la nivelul dreptului intern.
Membrii comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr. 936 din 21 septembrie 2010. 
           În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.

           În raport cu obiectul şi conţinutul reglementării, proiectul de lege face parte din categoria legilor organice. 
               PREŞEDINTE,                                                         SECRETAR,

                Daniel BUDA                                                 Gabriel ANDRONACHE
Consilier, Ciprian Bucur

